BASES QUE REGULAN A CONVOCATORIA DUN POSTO DE TRABALLO DE TÉCNICO EN INFRAESTRUCTURAS VACANTE NO CADRO DE PERSOAL LABORAL FIXO NA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 13/05/2015)

A deputada delegada, en virtude das facultades delegadas da Presidencia en materia de Persoal, dita a seguinte De conformidade co establecido no artigo 34. g da Lei 7/85, de 2 de abril, reguladora das bases de réxime local, modificada pola Lei 11/99, de 21 de abril, así como a Lei 7/2007, de 12 de abril, do estatuto básico do empregado público, RESOLVO convocar un posto de traballo de técnico en infraestruturas, vacante no cadro de persoal laboral fixo da Deputación de Pontevedra, que se rexerá polas seguintes Esta convocatoria ten por obxecto cubrir un posto de traballo de técnico en infraestruturas, do grupo A1, vacante no cadro de persoal laboral fixo da Deputación de Pontevedra e incluído na oferta de emprego público do ano 2015. Establécese o sistema de selección de concurso-oposición libre.1) Con carácter xeral, para seren admitidos na realización das probas selectivas os aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, de 12 de abril, do estatuto básico do empregado público, respecto do acceso ó emprego público de persoas con nacionalidade doutros estados. b) Ter feitos os dezaseis anos de idade e non exceder, no seu caso, a idade máxima de xubilación forzosa. c) Estar en posesión do título de licenciado ou graduado en Dereito, Económicas, Empresariais, Ciencias Políticas, ADE, Dirección e Xestión Pública e Graduado en Ciencias Xurídicas das Administracións Públicas ou en condicións de obtelo na data na que remate o prazo de admisión de solicitudes. d) Posuír a capacidade funcional para o desempeño das tarefas habituais do posto ó que aspira. e) Non estar separado, mediante expediente disciplinario, do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó posto do que estivese separado ou inhabilitado. No caso de ter a nacionalidade doutro estado, non atoparse inhabilitado ou en situación equivalente nin ser sometido anteriormente a unha sanción disciplinaria ou equivalente que impida, no seu Estado e nos mesmos termos, o acceso ó emprego público. f) Ingresar na Tesourería da Deputación ou na conta de Abanca ES17 2080 5401 57 3110106612 a cantidade fixada como dereitos de exame.2) Todos os requisitos esixidos no apartado anterior deberán posuílos os aspirantes o día que remate o prazo de presentación de solicitudes e conservalos, polo menos, ata a data da súa contratación para o posto convocado.1) As persoas que desexen participar nas probas selectivas convocadas deberán facelo constar mediante unha instancia dirixida ó presidente da Deputación de Pontevedra. A instancia conterá, polo menos, os datos persoais do solicitante co seu enderezo e a denominación do posto convocado ó que opta. No rexistro xeral da Deputación facilitaráselles ós interesados o modelo de solicitude, incluído no anexo I desta convocatoria. Ademais, achegarase unha fotocopia autenticada do documento nacional de identidade (ou doutra tarxeta acreditativa da súa identidade expedida polas autoridades competentes no caso de cidadáns comunitarios) e o xustificante de ingreso dos dereitos de exame. Para ser admitidos nestas probas selectivas os aspirantes deberán manifestar nas súas solicitudes de participación que reúnen as condicións esixidas na data en que remate o prazo de presentación de solicitudes. No caso de equivalencia ou homologación de titulacións deberá xustificarse co certificado expedido polo organismo competente para establecelas.2) O prazo para presentar as solicitudes será de 20 días naturais, contados a partir do día seguinte ó da publicación da convocatoria no Boletín Oficial do Estado (BOE) mediante extracto e previa publicación do texto íntegro das bases e da convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG). 3) A presentación de solicitudes poderá facerse no rexistro xeral da Deputación de Pontevedra, no da súa sede de Vigo, ou por calquera dos procedementos establecidos no art.38.4 da Lei 30/92 de réxime xurídico das administracións públicas e do procedemento administrativo común. As solicitudes que se presenten a través da oficina de Correos deberán entregarse en sobre aberto para seren seladas e datadas polo funcionario correspondente antes de seren certificadas.4) As solicitudes subscritas por españois no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llas remitirán seguidamente ó organismo competente.5) Os aspirantes con algunha discapacidade deberán indicalo na súa solicitude e, no seu caso, indicarán as posibles adaptacións de tempo e de medios para realizaren os exercicios nos que a adaptación fose necesaria.6) Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Será requisito necesario para participar nas probas selectivas aboar, dentro do prazo de presentación de instancias, a cantidade de 35 € en concepto de dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación ou ben mediante xiro postal, telegráfico ou transferencia dirixida á conta de Abanca ES17 2080 5401 57 3110106612. En caso de non realizarse o pagamento directamente na Tesourería provincial o solicitante fará constar na súa instancia a data do xiro ou da transferencia e o número do resgardo. En ningún caso a presentación e o pagamento dos dereitos de exame substituirá por si mesma trámite de presentación en tempo e en forma da solicitude, segundo o disposto na base V. Os dereitos de exame reintegraránselles de oficio ós interesados que sexan excluídos definitivamente da lista de admitidos. Estarán exentas de pagar os dereitos de exame as persoas con discapacidade igual ou superior ó 33 %. 1) Logo de finalizado o prazo dos vinte días naturais sinalado para presentar as solicitudes a Deputación ditará unha resolución no prazo máximo dun mes, declarando aprobada a lista de admitidos e excluídos, especificando, no seu caso, os motivos de exclusión, que se publicará no BOPPO e no taboleiro de anuncios da Deputación de Pontevedra.2) Os aspirantes excluídos disporán dun prazo de dez días hábiles, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas e publicarase a lista definitiva no BOPPO e no taboleiro de anuncios.3) Contra a resolución do presidente, na que se aprobará a lista definitiva, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, segundo o artigo 46 da Lei 29/98, de 13 de xullo, reguladora da xurisdición contencioso-administrativa.4) O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de superaren as probas selectivas.1. Os membros do tribunal cualificador serán designados pola deputada delegada segundo o disposto nos artigos 4. e e 4. f do Real decreto 896/91, de 7 de xuño, e no artigo 60 da citada Lei 7/2007, do 12 de abril, tendo en conta á paridade entre homes e mulleres 2. O tribunal cualificador estará integrado por cinco membros titulares e cinco suplentes. A pertenza ós órganos de selección será sempre a título individual, sen que poida ostentarse en representación nin por conta de ninguén.3. A composición do tribunal axustarase ós principios de imparcialidade e profesionalidade dos seus membros, que deberán posuír titulación igual ou superior á esixida para o acceso ós postos convocados.4. Non poderán formar parte do tribunal as persoas de elección ou designación política, os funcionarios interinos e o persoal eventual.5. O tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias dalgunha das probas o aconsellen, limitándose os mencionados asesores a prestaren a súa colaboración nas súas especialidades técnicas.6. A Presidencia, antes de que teña lugar cada unha das probas e xuntamente coa lista de admitidos, publicará no BOPPO e no taboleiro de anuncios da corporación a resolución pola que se nomean os membros titulares e suplentes do tribunal cualificador.7. Os membros do tribunal deberán absterse de intervir, comunicándollo ó presidente, cando concorra neles algunha das circunstancias previstas no artigo 28 da Lei 30/92 de réxime xurídico das administracións públicas e do procedemento administrativo común, así como cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92.8. O tribunal cualificador deberá constituírse na data que designe o presidente, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva do tribunal adoptaranse as decisións pertinentes para o correcto desenvolvemento das probas selectivas.9. O tribunal, a partir da sesión de constitución, para actuar validamente requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/92, de réxime xurídico das administracións públicas e do procedemento administrativo común, e nas bases reguladoras desta convocatoria.10. O tribunal cualificador adoptará as medidas precisas naqueles casos nos que resulte necesario para que os aspirantes con discapacidade gocen de similares condicións para realizaren os exercicios cás do resto dos demais aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vogal designado en primeira orde.12. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida. O procedemento de selección consistirá en probas de coñecementos específicos relacionadas co contido do programa e que aseguran a obxectividade e a racionalidade do proceso selectivo. Na fase de concurso comprobaranse e cualificaranse os méritos alegados conforme ó baremo descrito na base décimo sexta.1. A data e mais a hora na que deberá constituírse o tribunal, así como o día e a hora para o comezo do primeiro exercicio serán determinados pola deputada delegada mediante resolución, xuntamente coa aprobación da lista definitiva de admitidos e a composición do tribunal, que se publicará mediante anuncio no BOPPO e no taboleiro de anuncios da Deputación, polo menos con 10 días naturais de antelación.2. Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo nos casos debidamente xustificados, que resolverá o tribunal.3. Os aspirantes deberán presentarse para realizaren cada exercicio provistos do DNI ou doutro documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daqueles.1. En calquera momento o tribunal poderá requirirlles ós opositores que acrediten a súa identidade.2. A orde de actuación dos opositores para realizaren aqueles exercicios que non poidan facerse de forma simultánea será determinada mediante sorteo polo tribunal en presenza dos aspirantes e inmediatamente antes de iniciarse o exercicio.3. Na realización e corrección dos exercicios escritos garantirase o anonimato, podendo utilizar o tribunal para ese efecto os medios que considere oportunos.4. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle ó presidente a súa exclusión indicando as inexactitudes ou falsidades observadas para os efectos procedentes.5. Ó rematar cada un dos exercicios da oposición o tribunal fará pública no taboleiro de anuncios a relación de aspirantes que o superasen, indicando a puntuación obtida. Os opositores non incluídos na lista consideraranse “non aptos”. 6. A relación de aprobados en cada exercicio deberá publicarse no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7. Os exercicios terán lugar a porta pechada, sen outra asistencia que os membros do tribunal, os colaboradores designados por este e os opositores, excepto na lectura por parte dos opositores dos exercicios escritos, que será pública.8. Desde o momento en que remate un exercicio ou proba ata que empece o seguinte deberá transcorrer un prazo mínimo de 48 horas e un máximo de 40 días hábiles.9. Contra os acordos do tribunal poderá interpoñerse un recurso administrativo de alzada ante o presidente que os nomeou, segundo o previsto no artigo 114.1 da Lei de réxime xurídico das administracións públicas e de procedemento administrativo común, modificado pola Lei 4/99.1. Cada un dos exercicios obrigatorios e eliminatorios da oposición cualificarase con entre cero (0) e dez (10) puntos, e será necesario obter unha puntuación mínima de cinco (5) puntos para aprobar cada un dos exercicios. No exercicio tipo test o tribunal determinará o número mínimo de respostas acertadas que se requiren para superar a proba, en función da complexidade técnica e peculiaridades propias do posto convocado. Todas as preguntas terán o mesmo valor e na penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional 2/0,66 e 1/0,33. Neste tipo de exercicios quedarán automaticamente anulados os exames asinados, os que conteñan datos que identifiquen o persoal asinante ou sinais ou marcas que puidesen romper o anonimato, así como aquel que resulte ilexible.2. O exercicio obrigatorio e non eliminatorio sobre o coñecemento do idioma galego cualificarase con entre cero (0) a dous (2) puntos, quedando exentos de o realizaren os que acrediten posuír o Celga 4 (ou o curso de perfeccionamento en lingua galega ou a súa validación), ós que se lles outorgará a cualificación máxima de dous (2) puntos.3. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas as dúas, a maior e a menor, calculándose a media aritmética coas puntuacións concedidas polos demais membros do tribunal. Primeiro exercicio, de carácter obrigatorio e eliminatorio. Consistirá en contestar por escrito un test de 80 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 60 minutos. Segundo exercicio, de carácter obrigatorio e eliminatorio. Consistirá en redactar por escrito un tema extraído ó chou polo tribunal da primeira parte do programa, para o que os aspiranets disporán dun tempo máximo de dúas horas. Posteriormente serán convocados oportunamente polo tribunal para proceder á súa lectura pública, que levará a cabo o seu autor ou, en caso de imposibilidade, a persoa que designe ou un membro do tribunal. Terceiro exercicio, de carácter obrigatorio e eliminatorio. Consistirá na resolución dun suposto práctico, proposto polo tribunal, sobre o contido da parte específica do programa, nun tempo máximo de dúas horas. Neste exercicio valorarase a capacidade de análise e resolución dos problemas prácticos presentados. Cuarto exercicio, de carácter obrigatorio e non eliminatorio. Consistirá na tradución directa ó galego, sen axuda do dicionario, dun texto en castelán elixido polo tribunal.1. A Constitución española de 1978. Principios xerais. Dereitos e deberes fundamentais dos españois.2. A Coroa: carácter, sucesión e proclamación. Funcións.3. O poder lexislativo: as funcións e os órganos. Elementos do órgano lexislativo. As Cortes Xerais.4. O Goberno. Concepto. Composición. Cesamento do Goberno. Responsabilidade. Funcións do Goberno. Deberes.5. O poder xudicial: concepto xeral. Principios de organización xudicial. Manifestacións da xurisdición. Órganos xurisdicionais. O Consello Xeral do Poder Xudicial.6. Organización territorial do Estado: principios constitucionais. A Administración local.7. As comunidades autónomas. Os estatutos de autonomía: o seu significado. Elaboración. Contido. Reforma.8. A Administración pública no ordenamento español. Concepto e acepcións. Elementos. Regulación. Tratamento constitucional. A personalidade xurídica da Administración pública. Clases de administracións públicas.9. Principios de actuación na Administración pública: consideracións previas. Enumeración e exame de cada un.10. Sometemento da Administración pública á lei e ó dereito. As fontes do dereito público. O regulamento: concepto, fundamento, clases de regulamentos. Outras fontes do dereito administrativo: o hábito, a práctica administrativa, os principios xerais do dereito, tratados internacionais e xurisprudencia.11. O acto administrativo. Concepto. Clases e elementos.12. O procedemento administrativo. Fases do procedemento administrativo. Suspensión da execución. Audiencia do interesado. Resolución.13. Os recursos administrativos. Concepto. Clases. Obxecto. Fin da vía administrativa. Interposición de recursos.14. A función pública local. Concepto de funcionario. Clases. Organización da función pública local. Adquisición e perda da condición de funcionario.15. Situacións administrativas dos empregados públicos.16. Dereitos e deberes dos funcionarios públicos. Dereitos económicos.17. Réxime disciplinario dos empregados públicos.18. Funcionamento dos órganos colexiados locais. Réxime de sesións. Acordos. Actas e Certificados. Resolucións.19. Dereitos dos cidadáns. Dereito de acceso a la información pública. Rexistros. Colaboración dos cidadáns.20. Os interesados no procedemento. Capacidade de obrar. Concepto de interesado. Identificación dos interesados. Representación.21. Os contratos no sector público: delimitación. Os principios xerais de contratación do sector público: racionalidade, liberdade de pactos e contido mínimo, perfección e forma, a información, o réxime da invalidez, e a revisión de decisións en materia de contratación.22. Partes dos contratos do sector público. O órgano de contratación. O empresario: capacidade, prohibicións, solvencia e clasificación.23. A preparación de contratos polas administracións públicas. Clases de expedientes de contratación. A selección do contratista: procedementos, formas, e criterios de adxudicación. Garantías.24. Perfeccionamento e formalización do contrato. A invalidez dos contratos. Racionalización técnica da contratación. Acordos marco. Sistemas dinámicos de contratación. Centrais de contratación.25. Execución e modificación dos contratos administrativos. Prerrogativas das administracións. A revisión de prezos. A extinción dos contratos administrativos. A cesión dos contratos e a subcontratación.26. O contrato de obras. Actuacións administrativas preparatorias. Formas de adxudicación. Formalización. Efectos. Extinción. A cesión do contrato e o subcontrato de obras. Execución de obras pola propia Administración.27. O contrato de concesión de obra pública: principios, dereitos e obrigacións das partes. Prerrogativas e dereitos da Administración. Réxime económico financeiro. Extinción. subcontratación 28. O contrato de abastecemento: réxime xurídico. Execución, modificación, cumprimento e resolución.29. O contrato de servizos: réxime xurídico. Execución, modificación, cumprimento e resolución.30. Os contratos de colaboración entre o sector público e o sector privado. Organización administrativa da contratación. Aplicación da lei de contratos do sector público ás Entidades locais.31. O Réxime local: significado e evolución histórica. A Administración local na Constitución. A Carta Europea de Autonomía Local. O principio de Autonomía local: significado, contido e límites 32. O sistema de fontes do Dereito Local. Regulación básica do Estado e normativa das comunidades autónomas en materia de réxime local. A incidencia da lexislación sectorial sobre o réxime local. A potestade normativa das entidades locais: Regulamentos e ordenanzas. Procedemento de elaboración. O regulamento orgánico. Os bandos 33. O municipio: Concepto e elementos. O termo municipal: o problema da planta municipal. Alteracións de termos municipais. Lexislación básica e lexislación autonómica. A poboación municipal. O Padrón de habitantes. O estatuto dos veciños. Dereitos dos estranxeiros.34. A organización municipal. Os municipios de réxime común. Órganos necesarios: O alcalde, tenentes de alcalde, o Pleno e a Xunta de Goberno Local. Órganos complementarios: comisións informativas e outros.35. Os municipios de gran poboación: especialidades do seu réxime orgánico-funcional. Os grupos políticos. A participación veciñal na xestión municipal. O concello aberto. Outros réximes especiais.36. As competencias municipais: Sistema de determinación. Competencias propias, compartidas e delegadas. Os servizos mínimos. A reserva de servizos.37. A provincia como entidade local. Organización e competencias.38. A cooperación municipal. As relacións entre as comunidades autónomas e as deputacións. Réximes especiais. As ollas: Os consellos e cabildos insulares.39. Outras entidades locais. Lexislación básica e lexislación autonómica. Entidades locais de ámbito inferior ó municipio. As comarcas. As mancomunidades de municipios. As áreas metropolitanas.40. As formas de actividade das entidades locais. A intervención administrativa local na actividade privada. As licenzas e autorizacións administrativas: As súas clases. A actividade de fomento na esfera local. Parte específica: 41. As propiedades públicas: Tipoloxía. O dominio público, concepto, natureza e elementos. Afectación e mutacións demaniais.42. Réxime xurídico do dominio público. Utilización: Reserva e concesión 43. A iniciativa pública económica das entidades locais e a reserva de servizos. O servizo público nas entidades locais.44. Modos de xestión dos servizos públicos. Especial referencia á concesión de servizos e á empresa pública local. O consorcio.45. Protección de datos. Principios. Dereitos das persoas. Ficheiros. Infraccións e sancións.46. Principios de intervención da Administración pública para o desenvolvemento dunha actividade. Comparecencia dos cidadáns. Responsabilidade na tramitación.47. Os bens das entidades locais. Clases. Bens de dominio público. Bens patrimoniais.48. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común.49. Réxime e contido do dereito de propiedade do solo. O réxime de solo: Situacións e criterios de utilización. As actuacións de transformación urbanística.50. O réxime de valoracións. A expropiación forzosa e a responsabilidade patrimonial. A función social da propiedade e a xestión do chan.51. A expropiación forzosa: Concepto. Principios xerais. Procedemento xeral. Procedementos especiais.52. A expropiación forzosa: Indemnización por ocupación temporal e outros danos. Garantías xurisdicionais.53. Aspectos financeiros, orzamentarios e contables do urbanismo. Contribucións especiais e cotas de urbanización. As áreas de reserva.54. Os convenios urbanísticos. Eficacia vinculante para a Administración e límites na revisión do planeamento.55. O Dereito Financeiro: Concepto e contido. A Facenda local na Constitución. O réxime xurídico das facendas locais: Criterios inspiradores do sistema de recursos e principios orzamentarios.56. Recursos das Facendas locais. Ingresos de dereito privado: Definición. Réxime xurídico. Limitación de destino. Tributos.57. Principios de tributación local. Delegación. Colaboración. Beneficios fiscais. Réxime e compensación. Recargas e xugos de demora.58. O Orzamento xeral das entidades locais. Estrutura orzamentaria. Elaboración e aprobación: Especial referencia ás bases de execución do Orzamento. A prórroga do Orzamento.59. Os créditos do orzamento de gastos: Delimitación, situación e niveis de vinculación xu¬rídica. As modificacións de crédito: Concepto, clases, financiamento e tramitación.60. A execución do orzamento de gastos e ingresos: As súas fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos.61. A elaboración dun proxecto de gasto. Os gastos con financiamento afectado: Especial referencia ás desviacións de financiamento.62. A liquidación do orzamento. Tramitación. Os remanentes de crédito. O resultados orzamentarios. O remanente de tesourería.63. Lei 8/2013, de 28 de xuño, de estradas de Galicia. Dominio público viario. Concepto de estradas. Clases de estradas.64. Titularidade das estradas. Explanación, calzada e beiravía. Tramos urbanos. Travesías.65. Plans e programas de estradas. Os plans de estradas en España. Plan de estradas en Galicia.66. Estradas provinciais. Tipoloxía. Distribución. Clasificación.67. Conservación de estradas provinciais. Organización e métodos de conservación.68. Planificación en materia de estradas. Estudos e proxectos.69. Construción. Financiamento. Explotación. Protección do dominio público viario.70. Delimitación de zonas. Usos autorizables. Autorizacións. Medidas de protección da legalidade viaria. Limitacións da propiedade nas estradas provinciais.71. Réxime xurídico das autorizacións nas estradas provinciais. Tipificación das infraccións nas estradas provinciais.72. A potestade sancionadora da Administración. Procedemento para o exercicio da potestade sancionadora.73. Sancións: Inicio do procedemento. Contido. Responsables. Instrución. Resolución. Multas.74. Lei de tráfico, circulación de vehículos a motor e seguridade viaria. Competencias das administracións.75. Sinalización: Sinalización vertical e horizontal. Tipos. Prioridades das sinais. Formato e idioma.76. Sinalización de obra. Características. Tipoloxía. Instrución 8.3 I. C. 77. Normas de comportamento na circulación. Rexistro xeral de vítimas de accidentes de tráfico. Comunicación e acceso ós datos.78. Lei 21/2013, de 9 de decembro, de avaliación ambiental. Principios da avaliación ambiental. Relacións coas administracións públicas en materia ambiental.79. Procedemento da avaliación ambiental estratéxica ordinaria. Tramites e prazos da avaliación ambiental estratéxica ordinaria. Supostos excluídos da avaliación ambiental e proxectos exceptuables. Resolución de discrepancias.80. Elaboración do Estudio Ambiental Estratéxico. Consultas previas e determinación do alcance do estudio ambiental estratéxico. Información pública e consultas ás administracións públicas afectadas e persoas interesadas. Declaración Ambiental Estratéxica.81. A execución do contrato de obra. Fases dunha obra desde a licitación ata a súa liquidación.82. A responsabilidade patrimonial: Principios. Procedemento xeral. Procedemento abreviado.83. Responsabilidade patrimonial de autoridades e persoal ó servizo das administracións públicas. Responsabilidade concorrente doutras administracións públicas.84. Responsabilidade por danos e prexuízos causados a particulares. Responsabilidade por danos e prexuízos causados ás administracións públicas.85. Os transportes en España. A súa importancia na economía nacional. Infraestruturas, parques e tráfico dos distintos medios de transporte.86. Modos de transporte. Características principais de cada un deles. Vantaxes e inconvenientes. Distribución e coordinación.87. Prevención de riscos laborais. Definicións. Política de prevención. Dereitos e obrigas.88. Servizos de prevención de riscos laborais. Modalidades preventivas. Riscos laborais existentes e a súa xestión. Plans de emerxencia de seguridade e saúde.89. Equipos de traballos utilizados. Equipos de protección colectiva e individual. Incidentes e accidentes laborais. Vixilancia da saúde. Comité de seguridade e saúde. Responsabilidades e sancións.90. Consulta e participación dos traballadores. Dereitos de participación e representación. Delegados de prevención. Competencias e facultades dos delegados de prevención.1. Na fase de concurso comprobaranse e cualificaranse os méritos alegados polos aspirantes, que deben xustificarse de xeito fidedigno con documentos orixinais ou cunha copia autenticada acreditativa destes. A suma das puntuacións obtidas no concurso non poderá superar o 40 % da suma de puntuacións correspondentes á fase da oposición e os títulos necesarios para acceder a outros superiores non se computarán cando se valoren estes.2. Nesta fase valoraranse os méritos específicos adecuados ás características do posto, segundo o seguinte: — Por servizos prestados na Administración pública en prazas ou postos de traballo de técnico de infraestruturas, clasificados no grupo A1: 0,20 puntos por ano de servizo ou fracción superior a seis meses, ata un máximo de dous puntos (2) puntos A experiencia profesional deberá acreditarse mediante certificación, expedida pola Administración pública na que prestou servizos, na que se fará constar o posto de traballo que desempeñou e o cómputo total de días, meses ou anos traballados. Para tal efecto non se terán en conta as fotocopias de contratos de traballo nin a vida laboral expedida pola Tesourería Xeral da Seguridade Social. — Por posuír un segundo título académico, relacionado co contido do programa, distinto ó esixido para o ingreso, de nivel igual ou superior: 1,00 punto. — Por gozar dunha bolsa de colaboración ou práctica laboral en centros oficiais dependentes de calquera Administración pública, relacionadas co contido do posto convocado e de duración superior a seis meses: 0,25 puntos. Por asistir a cursos de formación e perfeccionamento organizados por centros oficiais dependentes da Administración do estado, da comunidade autónoma ou local, universidades, colexios oficiais ou escolas de Administración pública relacionados co posto de traballo convocado: ata un máximo de 1,50 puntos, computándose do seguinte xeito: 1) De 100 ou máis horas de duración 0,20 puntos por curso 2) De entre 60 e 99 horas de duración 0,15 puntos por curso 3) De entre 30 e 59 horas de duración: 0,10 puntos por curso 4) De entre 10 e 29 horas de duración: 0,05 puntos por curso Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas.3. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios da Deputación.4. Os interesados poderán formular alegacións ante o tribunal seleccionador no prazo de dez días hábiles, contados a partir do seguinte ó da publicación das puntuacións outorgadas na fase de concurso no taboleiro de anuncios.5. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición.1. Á cualificación obtida polos aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda ós exercicios obrigatorios non eliminatorios e dos voluntarios realizados e, no seu caso, a puntuación obtida na fase de concurso, acadándose así a puntuación final.2. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación.3. O tribunal non poderá en ningún caso aprobar nin declarar que superou as probas selectivas un número superior de aspirantes ó de postos convocados. Calquera proposta de aprobados que contraveña o establecido anteriormente será nula de pleno dereito.4. Non obstante, o tribunal, ó cualificar cada un dos exercicios, non terá en conta a limitación anterior, que só se considerará ó formularlle á deputada delegada a proposta coa relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de postos convocados.5. No suposto de empate nas puntuacións totais finais de dous ou máis aspirantes este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios ata que o empate se resolva. En caso de persistir o empate este resolverase por sorteo.1. A relación de aprobados, publicada no taboleiro de anuncios da institución provincial, conterá unha advertencia recordándolles a estes opositores que deberán presentar a documentación sinalada nas bases co fin de xustificar que cumpren os requisitos esixidos para ingresar na función pública local e acceder ó posto convocado.2. Os aspirantes propostos achegarán, dentro do prazo de 20 días naturais, contados desde a publicación da relación de aprobados, os documentos acreditativos de capacidade e mais os requisitos esixidos na convocatoria: a) Fotocopia debidamente compulsada do título académico esixido para o ingreso. b) Certificado médico, sen prexuízo dun posterior recoñecemento. c) Declaración xurada de non estar separado do servizo das administracións públicas e de non estar incurso nalgunha das causas de incapacidade ou incompatibilidade determinadas na lexislación vixente.3. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito.4. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado, nin tampouco se do exame da documentación se deducise que carece dalgúns requisitos.1. Logo de concluído o proceso selectivo os aspirantes aprobados, nun número que non poderá exceder en ningún caso ó do posto convocado, será nomeado pola deputada delegada, unha vez que xustifique documentalmente o cumprimento dos requisitos previstos nestas bases para o ingreso.2. A proposta do tribunal cualificador terá carácter vinculante para a deputada delegada, que ordenará a publicación do nomeamento no BOPPO, sen prexuízo da sinatura do preceptivo contrato laboral fixo como técnico de infraestruturas, unha vez que se practique a notificación persoal de nomeamento.3. A formalización do contrato efectuarase dentro do prazo máximo dun mes a partir da publicación do nomeamento; de non facelo, sen existir causa xustificada, que deberá ser alegada e aceptada, os nomeados quedarán na situación de cesantes. As bases desta convocatoria vinculan a Administración provincial, o tribunal cualificador e os aspirantes que participen no proceso selectivo convocado. O tribunal queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. Este proceso selectivo regúlase polo disposto nas bases da convocatoria e no non previsto nestas pola Lei 7/2007, de 12 de abril, do estatuto básico do empregado público, no Decreto lexislativo 1/2008, de 13 de marzo, polo que se aproba o Texto refundido da Lei da función pública de Galicia (artigos do 32 á 43 e 47), no Real decreto lexislativo 781/86, de 18 de abril, polo que se aproba o Texto refundido das disposicións legais vixentes en materia de réxime local (arts.134 -137), no Real decreto 896/1991, de 7 de xuño, sobre procedemento de selección na Administración local, Decreto 95/1991, de 20 de marzo, polo que aproba o regulamento de selección de persoal da Administración da Comunidade Autónoma de Galicia e no Real decreto 364/95, polo que se aprobou o Regulamento xeral de ingreso do persoal ó servizo da Administración do Estado. As bases da convocatoria e os actos administrativos que deriven delas e das actuacións do tribunal poderán ser impugnados nos casos e na forma establecidos pola Lei 30/92, de 26 de novembro de réxime xurídico das administracións públicas e do procedemento administrativo común, modificada pola Lei 4/99, así como pola Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992, do 26 de novembro. O que lle comunico para o seu coñecemento e demais efectos. Pontevedra, 11 de maio de 2015.—O secretario, Carlos Cuadrado Romay.